I See a Star (alun perin Ik zie een ster) on Mouth &amp; MacNeal -duon esittämä kappale, joka edusti Alankomaita vuoden 1974 Eurovision laulukilpailussa. Se sai viisitoista pistettä ja sijoittui kolmanneksi. Kappale on Hans van Hemertin säveltämä. Euroviisumenestyksen lisäksi se nousi lukuisten valtioiden listoille, esimerkiksi Britannian sijalle 8. Irlannissa ”I See a Star” ylsi listaykköseksi. Suomeksi kappale on laulettu nimellä ”Nään täysikuun”.